
NOTICE 



SUR 



DEUX SOTTIES JOUÉES A GENÈVE 



AU XVI« SIÈCLE 



C'était en Tan de grâce 1523. Depuis deux 
ans, le Duc de Savoie, qui avait épousé la 
fille du Roi de Portugal, la jolie Béatrix, dé- 
sirait montrer solennellement aux Genevois 
la haute fortune que THymen lui avait pro- 
diguée : rentrée à Genève d« la sérénissime 
Duchesse était impatiemment attendue. Ce 
jour arriva le mardi ¥ d'août. 

c Madame s'en alla delà du pont d*Arve, 
et s'en vint sus ung chariot triomphant. 
Monsieur son mary, Monsieur de Bonmont 
et ung sien Escuier s'estoient enmasquez d*un 
certain mantcl gris avec ung chapperon à 

gorge du même drap. Et tous trois accous- 
trez d'une parure, sur leurs mules, furent 
aussy bien resgardez que Madame et tout le 
mistére que Ton jouoit pour Elle. » 

« Premièrement luv vindrent au devant 
les Sindiques accompaignés de leurs Conseil- 
liers bien montez et auprès de Nostre-Dame- 
de-Grace (1), luy avoir faict la tres-humble 
révérence et le bien venant luy misrent sous 
ung paille de tapbetas blanc, frangé de blanc 
et tané (2) qu*estoit la devise de la dicte dame, 
lequel portoient les dicts quatre sindiques, 
et elle estoit sur ung petist branle à deux 
chevaulx richement acoustrée. 

c Procédans par Plain-Palais luy vindrent 
au devant premièrement cinq centz hommes, 
beaulx personnaiges des plus eminans de la 
ville, tous vestus d'habis blancz, les ungz 
de drap et toille d'argent, les aultres de sa- 
tin de damas et de taphetas deschiquestés et 
entrelassés de soye tanée pour faire la devise 
de la dicte dame. Lesungs pou rtoient piques 
et les aultres grans espées et estoit leur ca- 

(1) GhapeUe du couvent des Augustins près le 
pont d'Arve. 

(2) A Castanea, couleur châtaigne suivant Baïf; 
du mot tan, couleur do cette substance^ selon 
Scaliger. 

pitaine Jehan Philippe acoustré d*ung man- 
teau de velour tané doablé de toille d'argent 
et avoyt sa femme quant et quant luy belle 
et richement acoustrée que faisoit beau veoir. 

€ Le porteur d'enseigne estoit Claude Ri- 
chardet, et estoit la dicte enseigne de taphe- 
tas blanc et tané. 

< Et quant ilz passèrent en ordre par de- 
vant la dicte dame, le dict Capitaine la salua 
par le couplet qui s'ensuyt : 

Dame de gn*<^nt mag^ifficence 
La très-bien arrivée soyes 
Icy veaons en ordonnance 
Pour vous donner resiouyssance. 
Vostres soms telz que vous voyes 
Nous ferions pour vous^ croyes 
Plus que pour Dame qui ait vie. 
Vous vales bien destre servie. 

t Après ceuk-c; vindrent les dames bour- 
ioyses de Genève pourtant en leurs testes 
bonnestz de toille d'argent et de satin blanc, 
cornestes de tané sous grisphes d'or ; leurs 
ronbes estoient les unes de toille d'argent, 
les aultres de satin damas et aultre soye 
blanche deschiquestéeàla mode geneveysane, 
et bordée à trois bandes larges de quatre 
dois de velour tané, avec chausses et soliers 
blancz portant dars et targuestes (boucliers, 

écus) blancz et tané. Les femmes, leurs 
cottes restroussées jusques au genouil, pour* 
toient une chascune une légère rondelle 
(bouclier) à la main gauche, et ung dard ou 
javelot à la droicte, que faisolt beau veoir et 
estoient au nombre environ de trois cens. 

« Leur Capitaine estoit la femme du sei- 
gneur Françoys d'Espaigne, seigneur d'A- 
vully, belle et bien acoustrée de drap d'ar- 
gent avec ses appartenances. 

€ Celle qui portoit renseigne estoit la Ny- 
colarde, fille du sire Jaques Frojon, con- 
seillier de la ville, et avec ce qu'elle fust bien 
acoustrée, elle heust grâce à porter la dicte 
enseigne, car elle marchoit bien et estoit 
grande et puissante pour bien la contourner, 
« et vrayement la porteresse d^enseigne estoit 
a une belle grant femme qui la manioit et 
« bransloit aussi proprement comme eust 
« sçeu faire ung souldart qui n'auroit toute 
« sa vie faict aultre chose (1). > 

Devant la Duchesse, on joua des Mystères 
et des Soties sur les principales places de la 
ville : les plus curieuses de ces pièces com- 
posées à son intention, sont celles que nous 
réimprimons ici. 
On ne peut savoir au juste qui fut l'auteur 

(1) Bonivard; Chroniq,, t. II, p. 390. 

OU qui furent les auteurs des pièces de 
théâtre composées pour l'entrée de la Du- 
chesse de Savoie, à Genéye. 

Les éditions originales en sont fort rares 
et elles ne portent point de noms d*auteurs. 
Mais on peut faire à ce sujet des conjectures 
fort probables. 

Ainsi, le 24 février 1508, à rentrée des 
Ducs de Savoie, le Conseil de la Ville avait 
conclu qu'on ferait quatre histoires^ savoir : 
une devant Notre-Dame du pont du RhOne, 
une à Longemalle, une au Bourg-de-Four 
et une devant la Maison de ville. 

Hector de Rages, Jean Vallet, Jaques 
Nepveu et Philibert Berthelier eurent charge 
de faire ces histoires, de les pourvoir de 
personnages et de les mener à bonne fin. On 
consacra à cette œuvre 40 florins, dont on 
leur donna d'abord quatre à chacun, le reste 
devant être payé une fois Touvrage achevé. 

C'est Rolet Nicolas qui avait été chargé 
de dicter les histoires ; et pour que les Re- 
présentations fussent plus convenables, le 
Conseil voulut en surveiller lui-même les 
préparatifs ; aussi, la veille de Tarrivée de 
la Duchesse, l'Assemblée ne se tint pas. 

De ceux qui firent ou dictèrent les histoi- 
res de 1508, il est probable qu'il en existait 
encore quelques-uns en 1523, et que le Con- 

seil, satisfait de leurs services passés, n alla 
pas chercher d*autres poètes pour célébrer 
Madame Béatrix de Savoie. 

Dans le courant du XVI« siècle, ces deux 
sotties furent imprimées à Lyon par Pierre 
Rigaud, en 1 vol. petit in-12 de 41 pages. 
Cette édition est presque introuvable. 

Une réimpression de ces deux pièces a été 
exécutée dans le XYII^» siècle, et elle est de 
même fort rare. 

Une réimpression de la première pièce a été 
faite vers le milieu du dernier siècle, sous 
l'indication de Lyon, P. Rigaud, in-12. 
13 fr. 50, m. r. La Vallière. 
12 fr., Lair. 

Les deux pièces, formant un in-12 de 
48 pages, ont été enfin réimprimées à Paris 
vers 1802, par Caron, à 55 exemplaires, et 
insérées dans sa Collection de différents ou- 
vrages anciens, poésies et facéties. Paris, 1798 
à 1806, 11 vol. pet. in-8. 

F.-N. Le Roy. 

A LYON 

PERSONNAGES : 



FOLIE . . 
LE POSTE . 
ANTHOYNE . 
GALUON . 
6RANDPIERRE 



CLAUDE ROUSSET. 

PETTREMAND. 

GAUDEFROYD. 

MULET. 

LENFANT. 




SOTTIE 



ICERE FOLIE, vestue de Doir, comineDce : 



lyquet 






F Encore me faicl il bon 
\ Enfans ie svU Mère Folie, 
t Qui pour passer mélancolie 
Vinîe vous veoir vestue de noir. 
lai matière de desespoir 
le îvis vefue de fort longtems, 
Ceat, comme devez bien sçauoir, 
De voslre père Bontems. 
Bonlems, tu laisses tes enfans 
Et ta femme bien désolée. 
Que maudite soit la ioumee 
Qui nous laissa ainsy dolens 
Parmi tant de malheurs volans. 
A la miUeheare suis je vefue. 
Au vinaigre, le cœur me creiie 
Quant ie pense aux trespasses 

Stéphane, Rolet Nicolas, 

Petit lehan, maistre laques, heîas! 

Grant Matthey, Perotin, Hectore, 

Et vous tous mes amis encore 

Ou estes vous ha ! faussement 

Qui lepoure et riche remores, 

Tu prens tousiours ce qui vault mieulx, 

LE POSTE (Printems à cheual) 

Laisses moy passer, car ie veulx 
Donner en toute diligence 
Lectres missiues et de créance 
A Madame Mère Folie. 

FOLIE 

Paix là, paix, qui est ce qui mecrit ? 
le svis Folie, qui es-tu ? 

LE POSTE 

Printems, Dame, de verd vestu, 
Qui vient en poste dltalie. 

FOLIE 

Et dis? 

LE POSTE 

Que ie vous ferray lie 
Par lectres que ie porte icy, 

FOLIE 

Si tu me fais de toy vessir. 
Poste, tu en boyras ta part. 

Sus, sus, tires vous à lescart. 
Laisses le venir, quon Is voye. 

^ LE POSTE 

Honneur, Dame, santé et ioye. 
Or, tenes, voicy des nouelles. 



^OLIR 




Quelles sont elles? 




LB POSTE 




Bonnes et belles. 


FOUB 




De qui ? 




LE POSTE 




Dung qui vous ayme 


bien. 


FOLIE 




Et son nom ? 





LE POSTE 

Bontems qui revient, 
Mais qu'on le vuelle entretenir. 

FOLIE 

// est mort. 

LB POSTE 

leveulx maintenir 
Que non ', lisez son escnpture. 



SOTTIE 
FOUE 

Par la passion que iendure 
Il est vray, ie cognoi sa main. 
Vrayment tu viens bien au besoing 
Sans cecy iestoye abolye. 
Or sus, mes en fans, ie vous prye, 
Venes tous, venes vistement, 
Venes et si voyes comment 
Bontems nest pas encore mort; 
Venes-vous ? Ha ! vous aves tort. 
Guillaume le Dimantier, 
Anthoyne Sobret, Godefroyd, 
Claude Baud, Michel de Ladrey, 
Maistre Pettremand, Gallion, 
Jehan de VArpe, venes Jehan Bron, 
Ça, Grand Pierre^ Claude Roussel, 
Prestre d'honneur, frère Mulet, 
Venes et vous aures nouuelles 
De Bontems, 

ANTHOTNE (estant parmi la trouppe) 

Tendez les eschelles, 
Mère, et nous irons vous veoir, 

(Puis^ quant ils sont tous montez.) 

GALLION 

Si nous pouuons Bontems rauoir, 
Si iouerons nous quoy quon die. 

GRAND-PIERRE 

Demain nous poserons le noir 
Si nous pouuons Bontems rauoir. 

CLAUDE ROUSSET 

De tout nostre petùt poutioir 
Auecques vous, Mère Folie, 
Si nous pouuons Bontems rauoir. 
Si iouerons nous quoy quon die. 

PBTTREMAND 

Voyons ces lectres, ie vous prye , 
Premier quen parler plus aduant. 

GADDBFROTD 

Qui lyra ? 

MULET 

Le plus sçauant. 

GALLION 

Anthoyne est docte en tels affaires, 

GRANDPIBRRB 

Ouy, car ie lay veu très souuent, 
Cest an parmy les segretaires, 

ANTHOYNE 

Iny tant fréquente ces notaires 

Que ien suys clerc iusques aux dents, 

CLAUDE ROUSSET 

Lisez donc ce que dict Bontems. 

(Anthoyne lict les lectres de fiontems). 
Folie, ie me recommande 

A vous et aux vostres aussy. 
Par le Poste Printems vous mande 
De mes nouuelles que voicy, 
le suis en bon poinct Dieu mercy, 
En ung port de mer estendu, 
Lon ma partout les pieds fendu, 
le vous laissay il y a quatre ans 
A Geneue bien désolée 
Quant arriuerent ces gourmands 
Qui iamais ne feurent saoules 
Si deux ne fustes affolles, 
Tenus ont este a Dieu vrayment, 
Et non pas à ces predicans, 
le menfuy^ car iavoye peut* 
Destre exécute par iustice. 
Quant vient ainsy une fureur ^ 
De loing fuyr est bien propice. 
Lon fné mectoit a sus un vice 
Pourquoy ie craingnoys les sergens, 
Cest que rompoye le col aux gens. 
Maintenant si estes unis 
Si iustice ne craint point force. 
Si dung bon prince estes fournis 
Si flatteurs ont reçu les tours. 
Si la voix du commung a cours, 
Si libériez sont demourez 
Escriuez moy et puys maures. 
Escript là oà ie suys en kaste 
A deux lieues près de Paradis' 
Le iour de la présente datte 
Par le vostre Bontems iadis. » 

FOLIE 

Or sus, mes fols, mes estourdis 

le vous prye, soyez hardis 
De faire response au Bontems. 

ANTHOYÎÏE 

le respondray bien sur ces dicts 
Comme lung de vos estourdis, 
Mais que vous en soyes contens. 

GALLION 

Anthoyne, despechez Printems. 

GRAND PIEBRE 

Vous estes nostre segretaire. 

PETTREMAND 

Quant à moy ainsy ie ientens. 

GAUDEFROTD 

Anthoyne y despechez Printems. 

MULET 

Escrivez luy par mots patens 

Quil vienne, ou bien que lirons querre, 

GALLION 

Anthoyne, despechez Printems, 
Vous estes nostre segretaire. 

ANTHOTNE 

le suys content pour vous complaire, 
Or me laissez ung peu songer. 

CLAUDE R0U8SET 

Certe, Bontems fust en danger, 
Puisquil le dit, en ceste ville, 

PETTREMAND 

llfist très bien de desloger. 

GAUDEFROYD 

Trop de gens le vouloient ronger. 

MULET 

// auoyt des galleurs un mille. 

GALLION 

Si Ion leust enfourne en llsle 
Party nen fust sans composer. 

ANTHOYNE luonstre la response quUl a faicte. 

La voila : qui vouldra gloser, 
ly ay laisse fort belle espace. 

GRANOPIERRE 

Et sil y a trop ? 

ANTHOYXE 

Quon Icfface. 

PETTREXAND 

// dict bien. 

GAUDEFROYD 

Lisez, segretaire. 

ANTHOYNE 



Or, notez le plus nécessaire. 

(Anthoyne Ut la response quil a faicte) 

Nostre père et seule espérance 

Seigneur Bontems, un million de foys 

Dame Folie avec son alliance 

Vous ressalue par ces lectres cent foys 

De vous estoyt icy commune voix, 

Que mort estiez, mais la vostre mercy 

Auons appris depuys deux iours ou ti^is 

Par vos escriptz quil nestoit pas ainsy. 

Depuis le temps que partistes dicy, 

loue navons moralité nhistoire. 

Si nous eussions tant seulement toussi, 

Lon nous eust faict aller en lauditoire, 

Il nestoit plus question ny mémoire, 

De sesiouyr à ieu de parlement. 

Cartes ny dez, cela eti tout notoire 

Avoient icy cours publiquement. 

Au résidu, sçachez certainement. 

Que gens de bien sont icy dunion, 

Prince assez bon avons semblablement, 

Que tous flatteurs mect à perdition, 

Si nest iustice en sa perfection. 

Et le commung en liberté remis. 

Il y mectra à sa discrétion. 

Car des longtems ainsy nous la promis, 

Donques Bontems nostre père et amy 

Retournez y avoir veu les présentes. 

Nous vous eussions ung bon chenal transmis 

Mais Printems dict quauez iambes puissantes 

Nous sçauons bien que toutes foys et quantes, 

Dung lieu partez quavec bonne monture y 
A ce retour dessus vos pieds montez 
Et venez tost comme un bceuf de posture 
Pour le présent naurez aultre escripture, 
Nostre seigneur vous ramené bientost, 
Faict a Geneue un iour par adueniure. 
Par la Folie et ses nobles supposts, 

FOLIE 

Or sus, que dictes vous mes sots ? 

GALLIOIf 

Elle est très bien. 

GRAND PIERRE 

Faicte par maistrc 

PETTREMAND 

Lon ny sçauroit oster ny mectre 
Il ne la fault que bien serrer. 

GALLIOIf 

Anthoyne ne sçauroit errer. 

MULET 

Il est très par faict secrétaire. 

ANTHOTNE 

Poste voyla tout vostre affaire 
Portez le sil vous semble bon. 

LE POSTE 

le men vay monter. 

«ALLIOir 

Allez donq, 
Recommandez nous à Bontems, 

LE POSTK 

Si feray te, 

FOLIE 

Poste, entendez, 
Rameine nous le, te ten prye, 

LE POSTE 

le le feray. Adieu, Folie! 

FOLIE 

Et Dieu te conduise, Printems. 

(Cest alors qtie Folie, pour célébrer la nouvelle 
que son mari n^esi point mort, et poser le veuva- 
ge, engage ses en fans à Jouer quelque divertisse- 
ment. Pour cela, ils cherchent leurs costumes, mais 
ne trouvent point de chaperons. Sans capes, disent- 
ils, tout demeurera. Folie alors leur fait des ca- 
puchons de son vêtement intime, ce qui donne 
lieu à une suite de plaisanteries un peu décolle- 
tées comme on va le voir.) 

FOLIE 

Puisque Bontems nest mort, en fans. 
Certes, nous poserons le vefue, 

grâvd pierre 

Lan nen sçay encore rien pour iTay. 

2 

PETTEMAND 

Tu resue; et nostre Lecteur de créance ? 

GAUDEPBOYD 

En ces lectres na pas grand fiance, 

MULET 

Tu dis vray. 

CLAUDE ROUSSET 

Si faut il resprendre 
Nos aultres habillemens vieux, 

ANTHOYNE 

Guy, et si nous faut entendre 
À iouer quelques nouueaux ieux, 

GALLION 

le my accorde, 

GRANDPIERRE 

le le veux, 

PETTREMAND 

Voici pour moy, 

MULET 

Cestuy est mien, 

CLAUDE ROUSSET 

Mon Dieu quils sont desia caducques. 

A5TH0TNE 



Et pour couurir nos grants perruques, 
Naurons nous poinct de chapperons ? 



GALLION 



le ne sçay oit diable ils seront : 
Icy ne sont ils pas ? 



PETTREMAND 



Pour vray, 
Les femmes en ont faict des brayes 
Ces iours passez. 



GAUDEFROYD 



Oui, vrayment, 
Ces aduocats de Parlement 
En auront leurs robbes fourrées. 



MULET 



Lon ne sçauroit la, mi, sol, re, 
Dire sans cappe bonnement, 

FOLIE 

Vous auez prompt entendement 
Pour bien iouer sans chapperons, 

CLAUDE R0U8SET 

louons donq. 

AIfTHOYNE 

Certes, nous ferons. 
Sans cappe, tout demeut^era. 

FOLIE 

Et si ien treuue ? 

Lon louera, 

FOLIE 

Vous louerez donq, car ien feray, 
Plustost du bout de ma chemise, 

PETTREMARD 

Trop courte est, 

FOLIE 

le lailongeray, 
Dung fol que pour ce enfanteray. 
Puis, sera bien longue à ma guyse. 
Le voicy, 

GAUDEFROTD 

Certes, lentrepryse 
Est faicte gorgiasement, 

LENFANT 

Donnez-moy le tettet, maman, 
le veux la Lune! 

MULET 

Mais comment ? 
Il souffle desia au cornet ? 

CLAUDE R0US8ET 

Lepetist faict le verre net 
Maintenant aussy bien quung grant. 

FOLIE 

Ça ça, puis quil y a du bran 
En nia chemise, si faut il 
Que Claude Roussel, quest subtil, 
Y coupe vos béguins, enfans, 

CLAUDE ROUSSET 

le le veux, 

FOLIE 

Or, frappez dedans 
Et les taillez à hault collet. 

CLAUDE ROUSSET 

Cestuy cy ne sera pas laid 
le ne sçay que laultre sera. 

GkLUOlX 

Le premier, Anthoyne lauro, 
Car il est nostre secrétaire. 

CLAUDE ROUSSET 

Tenez donq. 

A5TfiOI31E 

Qail sent le Rozayre ! 
Cestuy sentira fleur de Lys 
Qui laura ? Il est bien poly. 
Grand Pierre, il sera pour vous. 

GRANDPIERRE 

Faictes que les aultres en ayant tous. 
Principalement Gallion. 

CLAUDE ROUSSET 

De la pièce près du rognon, 
le luy en vay coupper ung beau. 
Or, tenez, 

GlLLIOn 

Il est sous le sceau 
De Montpellier. 

CLAUDE R0U8SET 

len fourniray 
Icy dung beau pour Gaudefroyd. 

6AUDEFR0YD 

Baillez le moy donq tout de chaut. 

CLAUDE ROUSSET 

le donneray cestuy à lessay, 

A Pettremand quest bon Thybault. 

PETTREMAIVD 

Pour mieulx ressembler le Quinault 
De cestuy membeguineray. 

CLAUDE ROUSSET 

Cestuy pour moy te retiendray, 
Car il est doré dor desçu. 

FOUE 

Tu las taille tout près du cul. 
Gouillard, tu prens le gras pour toy. 

MULET 



Et vostre père Mulet, quoy ? 
Sera il point emheguinet 



CLAUDE R0U8SET 



Si le sera dea, ouy par ma foy, 
Cestuy vous sera consigne. 



FOLIE 



Puisquestes tous enfarinez, 
Soyez prêts à iouer la farce, 

PETTaJBMAND 

Nous sommes prêts en ceste place. 
Commençons. 

GiUDEFROYD 

Dictes, Pettremand, 

MDLET 

Paix là ! attendez vous. 

CLAUDE ROUSSET 

Comment ? 

ANTHOYAE 



louez. 



GALLIOX 

Non sera. 

PETTREMAND 

Pourquoy ? 



20 SOTTIE 

GAUDSFIIOTD 

le nay quvne oreille I 

CLAUDE ROUSSST 

Ny moyl 

ANTHOYNE 

Ny moy ! 

GALLIOR 

Ny moy aussy ! 

FOLIE 

Et vous fauldra il pour cecy 
Derechef laisser lentrepryse, 
le les sens dessous ma chemise, 
Mais certes ia ne les aurez, 

GRAND PIERRE 

Les raisons ? 

FOLIE 

Ha vous les orrez; 
Seroit ce à moy bien vescu 
Doster les oreilles à mon cul 
Qui a desia perdu la veûe 
Lentrepryse est donques rompue ? 
Il ne men chaut, 

6AUDEFR0YD 

Ha sans la droicie 
Aureille, nous ne iouerons rien. 

CLAUDE ROUSSKT 



laureilie quauons interprette 
En mal ce que disons pour bien. 

Conclusions : il nous conuient 
Attendre Bontems, cest assez 
Pour le présent quauons laisse 
La vefue. Beuuons dautant. 

GALLIOH 

Je le conseille, cependant 

Nous trouerons laureilie droicte. 

PITTBEMAIID 

Et passerons le tems. 

GACDEFROYO 

A boire. 

MULET 

Nous en sommes contens. 

CLAUDE R0US8ET 

Beuuons tant que le feu en saille 
Sur les nouuelles de Bontems, 

6ALU0N 

De nos beatUx ieux vaille que vaille, 
Beuuons tant que le feu en saille. 

GliniEFlOYD 



Donnons à ce vin la bataille 
Hoidement comme beaulz quettans. 

MULET 

Beuvons tant que le feu en saille, 
Beuuons en attendant Bontems, 

6AUDEFS0TD 

Beuuons de ce vin ne nous chaille, 
Paye lay à deniers comptans. 

MULET 

Beuuons tant que le feu en saille 
Sur les nouuelles de Bontems, 



SOTTIE lOOEE 

LE DIMANCHE APRES LES BORDES 

Bll 15St, EN LA IL'STrCK 



PERSONNAGES: 



LE PREBSTRE. . 
LE MEDECIN. . 
LE CONSEILLER. 
LORPHEURE. . 
LE BONNETIER. 
LE COUSTURIER. 
LE SAVETIER. . 
LE CUISINIER. . 
GRAND MERE SOTTIE 
LE MONDE. . . . 



Frerb Mulet de Palud. 
Jehah Bohatieb. 
Claude Rollbt. 



Claude le gros Bosset.. 



Maistre Pettremand. 
Anthotne le Dorier. 




SOTTIE 



LE PREBSTRE commence : 




homme propose et Dieu dispose. 



LE HEDEClIf 



Fol cuide dun, et laultre aduient. 



LOHPHEURE. 



Du iour au lendemain suruient 
Tout autrement quon ne propose. 



LE BONNETIER 



En folle teste folle chose. 

Poinct nest vray tout ce que fol pense. 

3 

LE C0U8TURIE& 



Au tems qui court ny a fiance. 
Maintenant ioie et demain pleur. 



LE SAVETIER 



Auiourdhuy vous verrez Monsieur, 
Et demain simple maistre Jehan. 



LE CUISINIER 

Tel cuide viureplus dvn an 
Qui meurt dans trois iours. 

LE MEDECIN 

À propos, 
Nous sommes les pouures enfans sots 
Qui ioyeusement lan passe 
Voyant que nestoyt trespasse 
Nostre Père Bontems, soudain 
Posasmes le dueil et dvn train 
Reprismes nos hahitz de sots 
Pour iouer, mais nottez les mots 
Pour ce que chasque habit estoyt 
Sans chapperon, tout demouroit : 
Toutes foys nostre Mère sotte 
Renversa vistement sa cotte 
Et du beau bout de sa chemise 
Nous embeguina à sa guise. 
Or en ces béguins par merueilles 
Ne se trouuerent les aureilles 
Droittes, mais se tenoyent a colle 
Forte, au cul de la dicte sotte. 

Ainsy à faute de la droitte 
Aureille, comme on peut cognoistre 
Tout demoura, 

LE CONSEILLIER 

Vous dictes vray, 
Et la fust conclud, te le sçay, 
Que nous attendrions Bontems 
Nostre Père, en nous desbattant 
A boire, 

LORPHEURB 

Depuis ce tems là 
Jamais teste ne nous parla 
De Bontems, 

LB COCSTURIEB 

Nous prétendons 
De faire cinq cens millions 
Passetems pour esbattement, 

LE SAVETIER 

Sur cela la mort promptement 
Au heu de quelque allégement, 
Nous a nostre Mère emportée, 

LE BONNETIER 

En Paradis au droict costé 
Puisse eslre colloquee son ame, 

LE cuismiER 

Amen, 

LE PBEMIER 

Amen» 

LE PREBSTRE 

Amen. La femme 
Sotte nestoit pas trop cassée. 

LE SECOND 

Ainsy est elle trespassee 
En bon poinct, 

LE TR0I81ES1IE 

Et aussy en grâce 
De tout le monde, Dieu luy face 
Mercy a lame. 

LE QUATRIESME 

Ainsy soict il. 

LE CINQUIESME 

Par ainsy, comme chascung voyi^ 
Au lieu de faire esbattemens 
Nous a fallu nos vestemens 
Teindre en noir. 

LE SIXIBSME 

Et daduantage 
• Contrefaire nous fault le sage, 
Pour faire quon nous prise fort. 

LB SBPTIESME 



Nous nauons à attitré recours 
Maintenant quà nostre Grant Mère. 

LE HUICTIESHE 

Non, et si ne nous peut faire 
Grosse nyde, nest il pas ainsy? 

LA GRAND MERE FOLIE. 

Ha! mes en fans, ie suys icy, 
Telle comme vous me voyez. 
Il ne fault pas que vous soyez 
Si sots que cuidiez que voulsisse 
Estre tousiours vostre nourisse, 
Car ie ne le pourroy pas. 
Guebroye vous a le trespas 
De vostre bonne Mère et labsence 
De vostre Père sans doubtance, 
Bontems ne vous y ayde en rien, 
le pourroy bien manger mon bien 
Sans vous. 

LE PREMIER 

Ouy et de belle heure. 

LE SECOND 

Quest ce donc de faire? 

LA GRAND MERE 

Quon labeur e 
Chascung très bien de son mestier. 

LB TBOISIESME 

Nous ny faisons pas votdentier 
Toutes foys court une Planette 
Qui contrainct les Fols à cela. 

LB QUATRIESHE 

Nous ne sommes plus sous la cornette 
Qui reignoit quand Gela vêla» 

LE CINQUIESHE 

Le tems que Perrotin mesla 

Et fist iouer clercs et marchants 

Est passe, 

LB SIXIESME 

Aussy est le tems 
Que de Nantor et du Villard 
Firent leurs nopces au Mohrd, 
De lespousee du Sapey. 

LE SEPTIESME 

Le tems nest plus tel que ie lay 
Veu, pour toute conclusion, 

LE HUICTISSME 

Pourtant suiurons lintention 
De nostre Grant Mère, 

LE PREMIER 

Comment, 

LE SECOND 



Que nous trauaillons rotdement, 

Ou notts aurons bien froid aux dents. 



LE TR0IS1ESHE 



Par ma foy, noits sommes contens, 
Il ne nous fault que de louurage, 
Qui nous en donra ? 

LA GRAND MERE 

Qui ? le sage 
Monde, mes en fans, largement, 

LE QUATRIEiME 

Vouldroyt ilpoinct desbattemens 
Quelques fois de nous ? 

LA 6RAHD MERE 

Ouy bien. 
Mais quil ne lai couste rien. 

LE CINQUIE8ME 

Bientost vous en apporteray 
ly vay, attendez moy icy. 

POSE 



LE ME8ME 

Voicy aureilles. Dieu mercy, 
Et largenf, prenez en tretous. 

LE 8IXIBSME 



LA MERE 

Allons j 
Mais marchez droicts sur vos talons, 
Sans fleschir, ny faillir en rien : 
Encore ne sçaurez vous si bien 
Marcher, quil ny aye à redire 

LE SEPTIESME 

Le Monde deuient tousiours pire 
le ne sçay que sa fin sera, 

LE HUICTIE8ME 

Nous serons comme il nous fera 
Suiuons seulement la Grand Mère, 

(Vadunt ad Munidum.) 

LA MERE 

Dieu garde Monde, 

LE MONDE 

Dieu garde Mère, 
Quest ce quil y a de nouueau ? 

LA MERE 

Je vous ameine vn beau trouppeau 
De sots, Monde, pour vostre train, 

LE MOXDE 

Quels sont ils ? 

LA HERE 



Quils sont pour certain 
Orphelins enfans de Bontems 
Quest perdu et comme teniends, 
Fiis de ma fille le Sobret 
Quest trespassez. 



LE MONDE 

Voyla que cest 
De moy, femme, ie nen prens poinct 
Qui ne sache quelque mestier, 

LA MERE 

Biensçauent, lung est Sauetier, 
Laultre Prebstre, laultre Masson^ 
Voyez bien là ce Vieillanon 
Il est cordonnier, cestuy-cy 
Bon Bonnetier, la Dieu mercy 
Laultre est sauant, bon Conseillier 
Qui vous conduira voulentier 
Ainsy comme il appartiendra. 

LE MONDE 

Tout cela bien me conviendra ./'H^^^ \ 
Ur bien te les retiens tous. 

LA MERE 

Adieu donq. 

LE PREMIER 

Et nous laissez vous 
Au Monde? 

LA HEBI 



Ouy, mes en fans , 
Souffrez en attendant Bontems, 
Adieu, 



LE SECOND 


Adieu. 


LE TR0I8IKSME 


A Dieu soyez 


LE MONDE 



Or sus, maistres sots, vous voyez 
A peu près tout ce quil me faut, 
Couslurier, faittes moy à haut 
Collet une robbe bien faitte, 

LE COUSTURIER 

La voulez vous large ou estroitte ? 

LE MONDE 

Que scay ie ? 

LE COUSTURIER 

Voyez ceste cy, 
Elle est très bien, 

LE MONDE 

Encore si 
Elle fust dung peu plus large 
le laymeroy mieulx. 

LE COUSTUBlER 



De vostre aage 
Vous nen portasies de mieux faitte 
Que ceste cy. 



LE MONDE 



Hal trop peiitte; 
Osiez, osiez, fautes men une 
A mon gre. 



LE C0U8T1TRIER 



Ce sera fortune 
Si ie luy fait, ha! par saint Gille. 
Monde, vous estes dificiUe 
Par trop. 

LE HOirOE 

Venez ça, cordonnier, 
Servez moy de vostre mestier. 
Et ie vous contenteray bien, 

LE CORDO?INI£R 

Tenez, Monsieur, 

LE MORDE 

Ce ne dit rien; 
Faittes men dauttres à mon plaisir, 

LE COnOOIfNIER 

lay beau les fayre à mon loisir 
Bien cousus, de bonne matière 
Encore en seray ie en arrière. 
Monde, vous estes desgouste. 

LE MONDE 



Massofiy il nous fauit remonter 
Les fenestrages, 

LE MASSOir 

Ainsy estantSj 
Seront ils bien à vostre gre ? 

LE MONDE 

Je les veux plus hauts dung degré» 

LE MA880N 

Ainsy? 

LE MONDE 

Non, mais ung peu plus bas, 

LE HAS80N 

Vostre vouloyr naccorde pas 
Auec le mien pour maintenant. 

LE MONDE 

Bien, à demain. Çà, vistement, 
Bonnetier, baillez un bonnet ? 

LE BONNETIER 

Si cestuy cy bon ne vous est, 
le renonce^ay au mestier. 

LE MONDE 

C'est un bonnet de Menestier. 
Comment ? te mocques tu de moy ? 

LE BOVNETIER 



Tenez, cestuy cy, sur ma foy, 
Il est bon, 

LE MO.XDE 

// est ton gibbet 
Va, va, troutie men ung plus net. 
Conseillier ? 

LE CONSEILLIER 

Que vous plaist, Monseigneur ? 

LE MONDE 

Que vous semble, suys te seur 
Dauot'r la sentence pour moy ! 

LE CONSEILLIER 

îe croy bien que ouy. 

LE MONDE 

Et pourquoy ? 

LE CONSEILLIER 

Pour ce que vous auez deduict 
Très bien vostre cas et conduict 
Le reste tout comme il falloit, 

LE MONDE 

Mais, par ma foy, ne men challoit. 

LE COXSEILLIER 

le le croy. 

LE MONDE 

Certes non feroy. 
Or allez mieulz estudter 
Ca, Prebstre, venez deslier 
Icy vos messes, que ie voye 
Comme elles sont, 

LE PKEBSTRE 

Dieu vous doint ioye, 
Monde, comment les voulez vous ? 

LE MONDE 

Ainsy que les demandent tous. 

LE PREBSTRE 

Courtes, 

LE MONDE 

Ouy, 

LE PREB3TRE 

(Il monstre les Messes escriptes.) 

Or tenez donq. 
De celles de Dom Ami bon 
Elles sont belles. 

LE MONDE 

Ce sont mon; 
Mais longues sont comme un set^mon; 
Bailliez men daultres de Millier, 

LE PREB8TRE 



Ceulx-cy de Dom Rntellier 
En voulez vous ? 

LE M05DE 

Non, mectez /«, 
Elles sont trop courtes, 

LE PREBSTRE 

Voyla, 
Vous ne scavez que vous voulez 
Il vous en faut qui soyent meslees 
Et iettees au moule sans peine 
Des prières dune sarbataine, 

LE CONSEILLIER 

Certes, Monde, il nest possible 
Que ne soyez mal dispose. 

LE MONDE 

Pourquoy ? 

LB CONSEILLIER 

Au texte de la Bible, 
Quest chose irrep/*ehensible 
Vous ny trouverez pas bon goust. 

LB COUSTURIER 

Croyez, Monde, quil nest si fou 
Qui ne le cognoysse, 

LE MONDE 

Est il vray ? 

LE MASSOX 

Ouy. 

LE MONDE 

Quon sçache iosi que iay; 
Sus, sus, portez de mon urine 
Au médecin, 

LE SAVETIER (en U resgardaot.) 

Bien a la mine 
Dune maladie de teste, 

LE COirSEILLIER 

Allez tost, vous estes une beste 
Faittes cela que Ion vous dict. 

LE SAVETIER 

ly vay, 

LEcoNSEiLLiER (dat ipsi pecuniam.} 

Si vous nauez pas credict 
Bourrez luy en la main cecy. 
(Vadit cum urina ad Medicum.) 

POSE 

Monsieur, ie vous apporte icy 
De lurine de nostre Maistre 
Afin que vous puissiez cognoistre 
Quel mal il a. 

LE MBDBaUf 

// est blesse 
Du cerueau. 

LE SAVETIER 

Que ie soye 
Blesse du cerueau; sil nest vray, 
(Dat Medico pecuniam.) 

LE MEDECIN 

0/' ça bene ; il fouit que iaye 
Un peu avec luy conférence, 

LE SAVETIER 

Allons donq car iay espérance 
Que vous serez bien contente. 

LE MEDECIN 

Tanto meliu selete. 
Bon soyr. Monde. 

LE MONDE 

Monsieur, bon soyr. 

LE MEDECIN 

Comment vous va ? Ca monstrez voyr 
Vostre main, vous estes au dessus, 
Quest ce qui vous fait maie plus? 

LE MONDE 

La teste : ie suys tout lasse, 
Tout trouble et tout tracasse 
De ces folies quon a dict 
Que ien tombe tout plat au lict. 

LB MEDECIN 

Quelles folies ? 

LE MONDE 

Quil viendroyt 
Un déluge et que Ion verroyt 
Le feu en lair^ par cy par là, 

LE MEDECIN 

Et te troubles tu pour cela ? 
Monde, tu ne te troubles pas 
De voyr ces larrons attrapars 
Vendre et acheter bénéfices 
Les enfants es bras des nourrices 
Estre Abbes, Evesques, Prieurs, 
Chevaucher très bien les deux sœurs. 
Tuer les gens pour leur plaisir, 
Jouer le leur, laultruy saysir, 
Donner aux flatteurs audience. 
Faire la guerre à totit outrance 
Pour ung rien entre les chrestiens 
Si bien les Astrologiens 
On dict que tu auras pour maulx 
Tu nen doys pas estre esbahy, 

ht MONDE 

Ce sont des propos du pays 
De Luther reprouuez si faulx. 

LE MEDECIN 

Parlez maintenant de deffaults 
Vous serez à Luther transmis; 

Monde, veux tu estre remis 
En bonne santé ? 

LE MONDE 

Ouy. 

LE MEDECIN 

Passe et ne tarreste en rien 

A ces pronosticationsy 

Ainsoys pense aux abusions 

Qui se font tous les iours chez toy, 

Mects y ordre selon la loy 

Car te prens bien dessus ma vie 

Que tu nas aucune maladie. 

LE MONDE 

Si ayant ma bourse qui est nette, 

LE MEDECIN 

Pour ce tien toy telle dietie 
Despense peu, là ou tu souloys 
Manger perdrix, mange dune oye. 
Adieu, Monde, 

LE CONSEILLIEh 

(Medico descendendo) 

Monsieur, maintenant vous voyez 
Et cognoissez sans fiction 
Du monde la complexion. 
Comment luy pourrions nous tout faire 
A son gre ? 

LE MBDEaN 

Comment? pour luy plaire 
Soyez bauards, ruffiens, menteurs, 
Rapporteurs, flatteurs, mesckants 
Gentz, et vous aurez chez luy Bontems, 
Adieu, adieu, 

LE CONSEILLIER 

Adieu, Monsieur, et grand mercy. 
POSE 

LE MONDE à ses filz 

Cest affronteur de Médecin 
A bon propos, il est bien sot 
Que de mauoir presche au lieu 
De me medeciner, 

LE MASSON 

Mon Dieu! 
Est il vray ! 

LE MONDE 

Ouy, searement. 
Mais bien bran pour son preschement 
Je me gouuerneray plustot 
A lappetit de quelque fol 
Que dung prescheur, 

LE SAVETIER 

Vous ferez bien. 
Viuez selon vos appétits. 

LE MONDE 

Aussy vettx te, prenez du mxen, 
(Icy^ il faut habiller le Monde en fol.) 

LE CUISINIER 

Or sus, Monde, est tu braguard 
Maintenant? 

LE MONDE 

Ha! ie suys gaillard! 
Et en poinct la vostre mercy, 
(Ibi ponendum vélum super Mundi caput.) 

LE COUSTURIER 

Marchons et nous ostons dicy 
Cest trop demourer en ung lieu. 

LE CONSEILLIER 

Pour mectre fin à nostre ieu, 
Messieurs, vous notterez ces mots, 
Qua lappetit dung tas de sots 
Comme Ion voyt bien sans chandelle 
Le fol Monde sen va de vaille. 



FIN 

